open-index/open-wikipedia-markdown huggingface dataset:
Aylesburynankka

**Aylesburynankka** on ankkarotu, joka kehitettiin Aylesburyn kaupungissa, Buckinghamshiressä, Isossa-Britanniassa. Rotu on ankaksi raskasrakenteinen; sitä on kasvatettu lähinnä lihansa takia. Täyskasvuinen yksilö painaa 3&ndash;5 kilogrammaa, koiras tyypillisesti enemmän kuin naaras. Rodun luontainen ruumiinasento on vaakasuora. Sen höyhenpuku on väriltään valkoinen, nokka hiukan kellertävä ja jalat oranssit. Aylesburynankan alkuperä on epäselvä, mutta valkoisia ankkoja tiedetään kasvatetun Aylesburyssa ainakin jo 1700-luvulla. Rotu kehittyi edelleen 1800-luvun alkupuolella, kun jalostuksella pyrittiin saamaan aikaan suuria, valkoisia ankkoja. Vuonna 1845 Lontoon eläintarhassa järjestetyssä Ison-Britannian ensimmäisessä siipikarjanäyttelyssä oli oma luokkansa ”aylesburylle ja muille valkoisille muunnoksille”.

1900-luvun alkuun mennessä aylesburynankka oli käynyt harvinaiseksi pekinginankan syrjäytettyä sitä suosiosta. Rotuja oli myös risteytetty keskenään, minkä takia puhdasrotuisia aylesburynankkoja oli yhä vähemmän. Myös sairaudet verottivat osaltaan lintukantoja. Ensimmäinen maailmansota kohteli kovasti aylesburynankkaa vielä kasvattaneita, ja rodun pienimuotoinen kasvatus lakkasi kokonaan. Toisen maailmansodan tuhoisa vaikutus talouteen sai myös suurkasvattajat lopettamaan yksi toisensa jälkeen. Cheshamissa säilyi kuitenkin kaikesta huolimatta parvi puhdasverisiä aylesburynankkoja.

1840-luvulta alkaen oli aylesburynankkoja viety Yhdysvaltoihin, missä niitä oli jäljellä pieni määrä. Pekinginankan amerikkalaisessa muunnoksessa on risteyttämisen kautta myös aylesburyankan perimää.

Nykyisin aylesburynankka on Englannin suosituin ankkarotu, kun taas Yhdysvalloissa suositaan pekinginankkaa.

## Lähteet
*Odén, Kristina. *Höns och andra fjäderfän*, 1994, s. 124.  

### Viitteet

## Aiheesta muualla
Michel Gondry

**Michel Gondry** (s. 8. toukokuuta 1963 Ranska) on Oscar-palkinnon saanut ranskalainen  elokuvaohjaaja. Hän muutti vuonna 2012 asumaan New Yorkin Brooklyniin. 

## Valikoitu filmografia
**[[Human Nature – luonnon pikku oikkuja]]* (2001)
**[[Tahraton mieli]]* (2004)
**[[The Science of Sleep]]* (2006)
**[[Be Kind Rewind]]* (2008)
**[[The Green Hornet]]* (2011)
**[[The We and the I]]* (2012)
**[[Päivien kuohu]]* (2013)
**[[Mikrobi ja Bensa]]* (2015)

## Lähteet
Condé Nast Building

**Condé Nast Building** tai **4 Times Square** on pilvenpiirtäjä Times Squarella, New Yorkissa. Rakennus valmistui vuonna 1999. Se on rakenteelliseen huippuunsa asti noin 247 metriä korkea ja New Yorkin kaupungin 13. korkein rakennus. Rakennuksen katolla sijaitseva antenni kohoaa noin 340 metriin, mutta sitä ei tavallisesti lasketa korkeuteen. Antennin kanssa rakennus on kaupungin toiseksi korkein rakenne.

## Lähteet

## Aiheesta muualla

*Skyscraperpage.com
Castniidae

**Castniidae** on vajaa 200 lajia käsittävä perhosten heimo. Lajien levinneisyys painottuu vahvasti trooppiseen Amerikkaan, mutta niitä tavataan myös Australiassa ja muutamaa lajia Kaakkois-Aasiassa. Lounais-Eurooppaan on vieraslajina levinnyt eteläamerikkalainen *[[Paysandisia archon]]*.

Heimon perhoslajit ovat leveäsiipisiä, päiväaktiivisia, keskikokoisia tai suuria perhosia, joiden siipiväli vaihtelee 24&ndash;190 mm. Siipien pohjaväri on usein vaihtelevissa määrin ruskeansävynen. Siivissä on useilla lajeilla suomutupsuja. Tuntosarvet ovat oikeiden päiväperhsten tapaan nuijamaiset ja niiden pituus on 0,50&ndash;0,75 kertaa etusiiven pituus. Lisäksi naaraan munanasetin on huomattavan pitkä ja kovettunut, mikä mahdollistaa munimisen syvälle kasveihin. Aikuisen perhosen pään chaetosemat puuttuvat, mutta pistesilmät ovat suuret ja ulostyöntyvät. Myös imukärsä on useimmilla lajeilla hyvin kehittynyt, vain harvoin surkastunut. Etu ja takasiipeä yhdistävä frenulum on koiraalla yksinkertainen, mutta muodostuu naaralla 3&ndash;16 erillisestä sukasesta.

Toukat elävät ovat kovertajia ja elävät pääasiassa yksisirkkaisten kasvien runkojen tai juurakoiden sisällä.

## Lähteet

## Aiheesta muualla
* ranskanguyanalaisia lajeja 
* paraguaylaisia lajeja 
* australialaisia lajeja 
* lajeja Borneolta
Sapuskaa, harashoo!

**Sapuskaa, harashoo!** oli MTV Max -kanavalla esitetty Ville Haapasalon isännöimä 12-osainen ruokaohjelma. Hän laittoi jokaisessa jaksossa Venäjällä yhden suomalaisen julkisuuden henkilön kanssa paikallista ruokaa. Ohjelmaa esitettiin MTV Maxilla ensimmäisen kerran tammikuusta 2011 alkaen, yksi sen jaksoista esitettiin kuitenkin jo sitä ennen joulukuussa 2010 MTV3-kanavalla.

## Ensimmäinen tuotantokausi

## Lähteet

* 
### Viitteet

## Aiheesta muualla

* 

*
Hirmurykmentti

**Hirmurykmentti** (*Monstrous Regiment*) on vuonna 2003 ilmestynyt kahdeskymmenesyhdeksäs romaani Terry Pratchettin Kiekkomaailma-sarjassa. Romaani ilmestyi suomeksi 2011 Mika Kivimäen kääntämänä.  

*Hirmurykmentin* pääteemat ovat nationalismi, sodankäynti ja naisten asema. Sankareina tarinassa ovat borogravialaiset naiset, jotka värväytyvät miehiksi tekeytyneinä armeijaan, joka käy turhaa sotaa naapurivaltoja vastaan. Kirjan henkilöt elävät vahvasti uskonnollisen maan ennakkoluulojen ristitulessa. Esimerkiksi mieheksi pukeutuminen on ”Nugganin silmissä kauhistus”.

Tarinassa esiintyy myös aiemmista Kiekkomaailman osista tuttuja hahmoja, kuten Sam Vimes ja William de Worde.
Horst Seehofer

**Horst Lorenz Seehofer** (s. 4. heinäkuuta 1949 Ingolstadt) on saksalainen Baijerin kristillissosiaalisen unionin (CSU) poliitikko. Seehofer toimi Baijerin osavaltion pääministerinä 2008–2018 ja CSU:n puheenjohtajana 2008–2019.

Seehofer on toiminut kolmesti hallitusministerinä. Ensimmäisen kerran hän oli Helmut Kohlin hallituksen terveysministeri vuosina 1992–1998, toisen kerran Merkelin I hallituksen kuluttajansuoja-, elintarvike- ja maatalousministeri vuosina 2005–2008 ja kolmannen kerran Merkelin IV hallituksen sisä- rakennus- ja yhteisöministerinä 2018–2021.

17. helmikuuta 2012 – 18. maaliskuuta 2012 Seehofer toimi Saksan liittoneuvoston (*Bundesrat*) puhemiehenä virkaatekevänä Saksan liittopresidenttinä Christian Wulffin erottua tehtävästä.

## Lähteet

## Aiheesta muualla

*Horst Seehoferin verkkosivusto
Percy Spencer

**Percy LeBaron Spencer** (9. heinäkuuta 1894 – 8. syyskuuta 1970) oli yhdysvaltalainen teknikko ja tutkija, joka tunnetaan mikroaaltouunin keksijänä. Hän keksi mikroaaltouunin työskennellessään Raytheonilla.

Spencer oli huomannut, että mikroaallot pystyvät sulattamaan suklaapatukan. Tällöin hän keksi, että magnetronia voi käyttää ruoan kuumentamisessa.

## Lähteet
Pentti Yli-Jokipii

**Pentti Olavi Yli-Jokipii** (s. 7. helmikuuta 1941 Jalasjärvi) on suomalainen maantieteilijä ja maantieteen emeritusprofessori.

Yli-Jokipii valmistui ylioppilaaksi Kurikan yhteiskoulusta 1961, suoritti filosofian kandidaatin tutkinnon 1965, lisensiaatintutkinnon 1966, väitteli 1967 ja sai filosofian tohtorin arvon 1968 Helsingin yliopistossa. Hän hoiti maantieteen apulaisprofessuuria Helsingin yliopistossa vuosina 1968–1969 ja 1971–1973 ja toimi Turun kauppakorkeakoulussa talousmaantieteen professorina vuosina 1973–1974. Pisimpään hän työskenteli kulttuurimaantieteen professorina Turun yliopistossa vuodesta 1974 eläkkeelle jäämiseensä asti vuonna 2009. 

Yli-Jokipiin keskeisin tutkimusala on ollut soveltava talousmaantiede. Tämän lisäksi hän on liikkunut kulttuurimaantieteen kentällä monipuolisesti käsitellen tutkimuksissaan muun muassa maantieteen oppihistoriaa Suomessa ja suppeammista erityisaiheista muun muassa suomalaisia tanssilavoja maantieteellisenä ilmiönä.

Pentti Yli-Jokipiin puoliso on ollut englannin kielen professori Hilkka Yli-Jokipii (o.s. Pekonen) vuodesta 1969. Heillä on kaksi lasta.

## Julkaisuja
*
*
*
*
*
*
*
*

## Lähteet
Perjantai-illan unelma

**Perjantai-illan unelma** oli Yleisradion Yle TV2 -kanavalla esitetty Ville Haapasalon isännöimä viihdeohjelma. Hän sai studioon vieraakseen kaksi toisilleen läheistä henkilöä, joista toinen oli ennen sinne saapumista yrittänyt saada ystävänsä haaveen toteutumisen mahdolliseksi suorittamalla hänelle annetun haasteen. Esimerkiksi kerran tehtävänä oli laulaa Jääkiekon SM-liiga -ottelun avaukseksi Maamme-laulu. Jokaisessa jaksossa nähtiin kaksi ystäväparia.

## Jaksot

## Lähteet
*
Lion Air

**PT Lion Mentari Airlines**, toimii nimellä **Lion Air**, on indonesialainen lentoyhtiö. Yhtiö lentää kotikaupungistaan Jakartasta Singaporeen, Vietnamiin, Malesiaan ja Saudi-Arabiaan. Yhtiön kotikenttä on Soekarno-Hattan kansainvälinen lentoasema.

Lion Air tilasi helmikuussa 2012 yhdysvaltalaiselta Boeingilta 230 matkustajalentokonetta. Kyseessä on yksi suurimmista kaupallisessa lentoliikenteessä tehdyistä konekaupoista. Kaupan arvo on lähes 18 miljardia euroa. Sopimukseen sisältyy optio 150 koneen ostamisesta.

Lion Airin thaimaalainen tytäryhtiö Thai Lion Air lensi ensimmäisen lentonsa 4. joulukuuta 2013.

13. huhtikuuta 2013 Lion Airin lento 904 osui veteen ennen kiitotietä Balilla. Kukaan ei kärsinyt henkilövahinkoja.

29. lokakuuta 2018 Lion Airin lento 610 syöksyi mereen pian noustuaan Jakartasta. Onnettomuudessa kuoli koneen kaikki 189 ihmistä.

## Lähteet
HMS Abyssinia

**HMS Abyssinia** oli Britannian kuninkaallisen laivaston vuonna 1870 vesillelaskettu monitori, joka oli suunniteltu nimenomaan Bombay Marinen tarpeisiin suojaamaan Bombayn satamaa.

## Tilaus ja valmistus
Aluksen suunnittelusta vastasi Edward Reed, ja se oli pienennetty versio Cerberus-luokan monitoreista. Bombayn alueen suojaamiseksi katsottiin tarvittavan kaksi monitoria, joten amiraliteetti painosti Intian edustustoa tilaamaan tarvittavat alukset. Kuitenkin *[[HMS Magdala]]n* tilaamisen jälkeen budjetin asettamat rajoitteet pakottivat toiseksi alukseksi pienemmän ja halvemman.

Alus tilattiin J & W Dudgeonilta Cubitt Townista Lontoosta ja sen köli laskettiin 23. heinäkuuta 1868. Alus laskettiin vesille 19. helmikuuta 1869 ja se otettiin palvelukseen lokakuussa 1870.

*HMS Abyssinia* oli pienempi kuin edeltäjänsä ja sen valmistuskustannukset olivat 116&nbsp;549 puntaa, mistä rungon osuus oli 97&nbsp;049 ja koneiston 19&nbsp;500 puntaa. Sen vapaa korkeus oli hieman edeltäjäänsä pienempi, sen leveys ja hiilivarastot olivat pienemmät sekä suunniteltu nopeus noin solmun vähäisempi.

Aluksen voimanlähteenä oli kaksi kaksi sylinteristä yksivaihe höyrykonetta, jotka oli kytketty omiin akseleihinsa. Höyrykoneen sylinterin halkaisija oli 34 tuumaa ja sen iskunpituus oli 21 tuumaa. Voimanlähde takasi 9,5 solmun nopeuden ja aluksen hiilivarastoissa kuljetettiin 92 tonnia hiiltä.

## Palvelus
*Abyssinia* purjehti Bombayhin omin voimin ja se aseistettiin uudelleen 1892 neljällä kahdeksan tuuman takaa ladattavalla kierrelukkotykillä. Alus vietti pääosan urastaan ankkurissa Bombayssa lukuun ottamatta ammuntoja. Kun Indian Harbour Defence Service lakkautettiin 1903, alus myytiin Intiassa romutettavaksi.

## Lähteet

*
*
*

### Viitteet
Aasian kulttuurit

Aasian maanosa jaetaan yleisesti kuuteen maantieteelliseen alueeseen, joissa kussakin on omat kulttuuriset perinteensä: Etu-Aasia, Etelä-Aasia, Itä-Aasia, Keski-Aasia, Pohjois-Aasia (Siperia) ja Kaakkois-Aasia. 

## Etu-Aasian kulttuurit

Jo ennen vuotta 3000 eaa. Lähi-idässä, johon Etu-Aasian lisäksi luetaan myös Egypti, kehittyivät Mesopotamian ja Niilin jokilaakson ensimmäiset  korkeakulttuurit ja varsinaiset valtiot. Etu-Aasia on monien uskontojen kuten kristinuskon, islamin, juutalaisuuden, jesidismin ja Iranin mithralaisuuden, zarathustralaisuuden, manikealaisuuden ja bahai-uskon syntypaikka ja hengellinen keskus. Keskiajalta lähtien islam ja islamilainen kulttuuri ovat olleet keskeisessä asemassa suuressa osassa Etu-Aasiaa.

## Etelä-Aasian kulttuurit

* Intialainen kulttuuri
Buddhalaisuus, hindulaisuus, jainalaisuus ja sikhiläisyys ovat vaikuttaneet tämän alueen kulttuureihin.

## Itä-Aasian kulttuurit

* Japanin kulttuuri
* Kiinalainen kulttuuri
* Korealainen kulttuuri.

Kungfutselaisuus, Intiasta levinnyt buddhalaisuus, taolaisuus, šintolaisuus ja kommunistinen maolaisuus sekä Pohjois-Korean juche ovat vaikuttaneet tämän alueen kulttuureihin.

## Lähteet

## Aiheesta muualla
Länsi-Amazonian arkeologiset kaivaukset

**Länsi-Amazonian arkeologiset kaivaukset** alkoivat vuonna 2007 Brasiliassa. Ne aloitettiin, kun Amazonin sademetsää kaadettiin sokeriruokoviljelmien tieltä, ja esiin tuli ihmisasutuksen jälkiä. Viidakosta löytyi kymmeniä metrejä leveitä bulevardeja ja geometrisesti tarkkoja geoglyfejä, kuten kahdeksankulmioita, neliöitä ja ympyröitä. Geoglyfejä on tähän mennessä paikallistettu noin 300, mikä on arvioitu olevan vasta 20% niiden todellisesta määrästä.

## Muinainen sivilisaatio
Amazoniaa luultiin aiemmin koskemattomaksi sademetsäksi. Kaivauksien jälkeen on selvinnyt, että alueella on asunut miljoonia ihmisiä kehittyneissä yhteiskunnissa, joissa puhuttiin mahdollisesti useita kieliä. Tutkijoiden ensiarviot olivat, että geoglyfit ovat 1200-luvulta. Radiohiiliajoituksen perusteella on mahdollista, että ne ovat jopa ajalta 1000 eaa.

## Suomalaiset kaivauksilla
Vuonna 2008 kaivaukset laajenivat Suomen Akatemian rahoituksella, ja niihin on osallistunut brasilialaisten lisäksi kymmenkunta suomalaista. Kaivauksia on tehty Amazon-tutkija, professori Martti Pärssisen johdolla.

## Lähteet
Ljubov Kabo

**Ljubov Rafailovna Kabo** (, 4. elokuuta 1917 Moskova – 29. marraskuuta 2007 Moskova) oli venäläinen kirjailija.

Ljubov Kabo valmistui Moskovan pedagogisesta instituutista ja työskenteli opettajana Bessarabiassa. Hänen teoksensa kuvaavat etupäässä koulun ja opettajien elämää. Niistä tunnetuin on ”Moskovan koulussa” (*V trudnom pohode*, 1956), jonka aiheena ovat Stalinin aikana syntyneet koulupedagogiikan vääristymät. Vuonna 1997 ilmestyi romaani *Rovesniki Oktjabrja* (”Lokakuun ikätoverit”), joka kuvaa neuvostonuorisoa vuosina 1929–1941.

## Suomennettu teos
* *Moskovan koulussa: romaani*. Suom. Juhani Konkka. Jyväskylä: Gummerus, 1958.

## Lähteet
Aleksandra Rahmanova

**Aleksandra Rahmanova** (myös *Alja*, oikea nimi *Galina Nikolajevna Djurjagina*, , Аля, Гали́на Никола́евна Дюрягина; 27. kesäkuuta (J: 15. kesäkuuta) 1898 Kasli – 11. helmikuuta 1991 Thurgaun kantonin Ettenhausen) oli venäläinen kirjailija.

Aleksandra Rahmanova syntyi lääkärin perheeseen. Hän opiskeli Irkutskissa ja meni vuonna 1921 naimisiin entisen itävaltalaisen sotavangin kanssa. Vuonna 1925 pariskunta karkotettiin Neuvostoliitosta. Vuonna 1945 he pakenivat neuvostojoukkoja Sveitsiin.

Rahmanovan 1930-luvulla julkaisemat päiväkirjamuotoiset teokset kertovat elämästä vallankumouksen jälkeisellä Venäjällä. Hänen aviomiehensä käänsi kirjat venäjästä saksaksi. Ne olivat aikanaan hyvin suosittuja useissa eri maissa. Myöhemmin Rahmanova kirjoitti venäläisten kirjailijoiden ja historiallisten henkilöiden elämäkertoja.

## Suomennettuja teoksia
* *Ylioppilaita, rakkautta, kuolemaa: venäläisen naisylioppilaan päiväkirja*. Suom. Juho Tervonen. Porvoo: WSOY, 1934.
* *Avioelämää punaisessa myrskyssä: venäläisen aviovaimon päiväkirja*. Suom. Juho Tervonen. Porvoo: WSOY, 1935.

## Lähteet
Aleksandr Neverov

**Aleksandr Sergejevitš Neverov** (oikea sukunimi *Skobelev*, , Ско́белев; 24. joulukuuta (J: 12. joulukuuta) 1886 Samaran läänin Stavropolin kihlakunnan Novikovkan kylä – 24. joulukuuta 1923 Moskova) oli venäläinen kirjailija.

Aleksandr Neverov syntyi talonpoikaisperheeseen. Hän työskenteli maalaiskoulun opettajana ja ensimmäisen maailmansodan aikana välskärinä Samarassa. Vuonna 1917 Neverov liittyi sosialistivallankumouksellisiin, mutta siirtyi myöhemmin bolševikkien puolelle. Volgan alueen nälänhädän aikana hän pakeni Taškentiin. Vuonna 1922 Neverov muutti Moskovaan, jossa hän liittyi Kuznitsa-kirjailijaryhmään.

Neverovin ensimmäinen kertomus ilmestyi vuonna 1906. Hänen realististen kertomuksiensa ja näytelmiensä aiheena on maaseudun elämä. Kirjailijan pääteos on pienoisromaani *Taškent – leveän leivän kaupunki* (*Taškent – gorod hlebnyi*, 1923), joka kuvaa 1920-luvun alun nälänhätää 12-vuotiaan pojan näkökulmasta.

## Suomennettu teos
* *Taškent – leveän leivän kaupunki: kertomus Neuvosto-Venäjältä*. Suom. Sulo Haltsonen. Helsinki: Otava, 1929.
* *Tashkent: leveän leivän kaupunki*. Leningrad: Kirja, 1930.

## Lähteet
Petri Hakala (päätoimittaja)

**Petri Timo Markus Hakala** (s. 11. helmikuuta 1962 Helsinki) on suomalainen toimittaja. Hakala toimi ''Hämeen Sanomien''* * ja ''Forssan Lehden'' päätoimittajana vuosina 2018–2019.

Aiemmin Hakala toimi ''Iltalehden'' päätoimittajana vuosina 1995–2010 ja uudelleen joulukuusta 2013 joulukuuhun 2017. Syyskuusta 2010 lähtien joulukuuhun 2013 hän toimi ''Satakunnan Kansan'' päätoimittajana ja kustantajana. 

Hakalalla on toimittajantutkinto Tampereen yliopistosta vuodelta 1985. Urallaan hän on työskennellyt toimittajana *Forssan Lehdessä* ja *[[Uusi Suomi|Uudessa Suomessa]]*, minkä jälkeen hän on ollut *Iltalehden* toimittaja ja uutis- ja toimituspäällikkö.

## Lähteet
Cadbury

**Cadbury** on alkujaan brittiläinen makeisten valmistaja. Se on alallaan liikevaihdoltaan maailman toiseksi suurin Marsin jälkeen.

Yhtiön perustaja John Cadbury oli kveekari, joka avasi ruokakaupan Birminghamin keskustassa vuonna 1824. Kaupassa myytiin uusia muotituotteita kaakaota ja suklaata. Yksi innoittaja kaakaokauppaan oli ajatus, että se korvaisi paheellisen alkoholin. Vuonna 1879 Cadburyt rakennuttivat tehtaan Bournvilleen, Birminghamin keskustan ulkopuolelle. Tehtaan yhteyteen tuli myös työväen asuntoja.

Vuonna 1969 Cadbury yhdistyi virvoitusjuomayhtiö Schweppesin kanssa. Vuonna 2008 yhtiöt erosivat jälleen. Vuoden 2010 alussa yhtiö myytiin Kraft Foodsille.

Roald Dahlin lastenkirja ''Jali ja suklaatehdas'' perustuu löyhästi Cadburyn perheen tarinaan.

## Lähteet

## Aiheesta muualla
Poliittinen saamelaisuus

**Poliittinen saamelaisuus** on vuonna 2009 valmistunut Sanna Valkosen väitöskirja. Teoksen on julkaissut Vastapaino.

## Lähteet

## Aiheesta muualla
* Kaisa Luoma: Saamelaiset, identiteetti & politiikka . Fifi 2.12.2011.
Barbara Murray

**Barbara Ann Murray** (27. syyskuuta 1929 Lontoo, Englanti – 20. toukokuuta 2014 Espanja) oli brittiläinen näyttelijä. Hänet tunnetaan Lady Pamela Wilderin roolista 1960-luvun televisiosarjassa *[[The Plane Makers]]* (myöhemmin *The Power Game*). Hän esiintyi myös monissa muissa televisiosarjoissa. Elokuvia, joissa Murray nähtiin, olivat muiden muassa *[[Passi Pimlicoon]]* (1949), *[[Meet Mr. Lucifer]]* (1953) ja *[[The Punch and Judy Man]]* (1963).

Murray oli naimisissa näyttelijä John Justinin kanssa, ja hän sai kolme lasta. Avioliitto päättyi eroon vuonna 1964.

## Lähteet

## Aiheesta muualla
* 
*
Lophocorona

**Lophocorona** on pieni perhossuku. Se on koko **Lophocoronina**-osalahkon ainoa suku.

Ryhmään kuuluu kuusi pientä yöaktiivista perhoslajia, joiden kaikkien levinneisyys rajoittuu Australian etelärannikolle likimain Perthistä Sydneyyn. Siivet ovat pitkänomaiset ja niiden väri on joko ruskea tai ruskean ja valkoisen kirjava. Siipiväli vaihtelee 10&ndash;13 mm. *Lophocorona*-suvun lajit ovat imukärsällisiä perhosia, joilla ei kuitenkaan ole muutamien muiden alkeellisten perhosryhmien tapaan imukärsän sisäistä lihaksistoa. Ryhmän perhosilla on myös hyvin kehittyneet leuat, mutta niihinkin liittyvä lihaksisto puuttuu kokonaan. Eri lajien koiraiden genitaalit ovat keskenään hyvin samankaltaisia ja naaraan munanasetin on lävistävä, mikä viittaa naaraan laskevan munansa kasvien sisään. Ryhmälle ominaisia piirteitä liittyy myös perhosen sisäelinten rakenteisiin.

Kaikkien ryhmään kuuluvien perhosten muna-, toukka- ja kotelovaiheet ovat täysin tuntemattomia, samoin kuin aikuisten perhosten elintavat.

## Lähteet
Meg Mundy

**Margaret ”Meg” Mundy** (4. tammikuuta 1915 – 12. tammikuuta 2016) oli näyttelijä. Hän syntyi Lontoossa, Englannissa, mutta muutti Yhdysvaltoihin vuonna 1921. Hän esiintyi vuonna 1948 *[[La Putain respectuese]]* -näytelmässä ja sai sen pääroolin esittämisestä Cort Theatressa vuonna 1948 Theatre World Awardin. Vuonna 1982 Mundy oli ehdolla Daytime Emmy -palkinnon saajaksi sivuosan (Mona Aldrich Croft) esittäjänä draamasarjassa *[[The Doctors]]*.

Mundyn äiti oli australialainen oopperalaulaja Clytie Hine, ja hänen isänsä oli englantilainen sellisti ja Metropolitan-oopperan orkesterimanageri John Mundy. Hänellä oli veli John Hine Mundy, josta tuli Columbian yliopiston historian professori.

## Lähteet

## Aiheesta muualla
* 
* Internet Broadway Database: Meg Mundy
Youssef Safri

**Youssef Safri** (, s. 3. tammikuuta 1977 Casablanca, Marokko) on marokkolainen jalkapalloilija. Keskikentällä pelaava Safri edustaa Qatarin pääsarjassa Qatar SC:tä.

## Saavutukset
*Marokon mestaruus: 1999, 2000, 2001
*Afrikan Mestarien liiga: 1999
*CAF Super Cup: 2000
*Qatarin Kruunun prinssi cup: 2009

## Aiheesta muualla
* National Football Teams
Patricia Morison

**Eileen Patricia Augusta Fraser Morison** (19. maaliskuuta 1915 New York, New York – 20. toukokuuta 2018 Los Angeles, Kalifornia) oli yhdysvaltalainen näyttelijä ja laulaja, äänialaltaan mezzosopraano. Hän saavutti suurimman suosionsa *[[Kiss Me, Kate]]* -musikaalin (1948) pääroolissa sen alkuperäisessä tuotannossa. Hän on esiintynyt lisäksi muun muassa Anna Leonowensin roolissa musikaalissa *[[Kuningas ja minä (musikaali)|Kuningas ja minä]]*. Elokuviin, joissa Morison on nähty, lukeutuvat *[[Bernadetten laulu]]* (1943), *[[Calling Dr. Death]]* (1943) ja *[[Pettävän varjon laulu]]* (1947). Hän teki lukuisia sekä musikaaleihin liittyviä että muita televisioesiintymisiä.

Morison ei koskaan ollut naimisissa. Hänen maalaamiaan taideteoksia on ollut toistuvasti näyttelyissä Los Angelesissa ja sen seudulla.

## Lähteet

## Aiheesta muualla
* 
* Internet Broadway Database: Patricia Morison
Louise Latimer

**Louise Latimer** (6. maaliskuuta 1916 Brooklyn, New York – 16. kesäkuuta 1973 Palma de Mallorca, Espanja) oli yhdysvaltalainen näyttelijä, joka esiintyi 1930-luvulla useissa elokuvissa. Eräs niistä on *[[California Straight Ahead!]]* (1937), jossa hän esiintyi John Waynen vastanäyttelijänä.

## Elokuvat
* *[[My Mummy's Arms]]* (1934)
* *[[Rakkauden uhri]]* (1934)
* *[[Huuto erämaasta]]* (1936)
* *[[Murder on a Bridle Path]]* (1936)
* *[[The Witness Chair]]* (1936)
* *[[Bunker Bean]]* (1936)
* *[[Grand Jury]]* (1936)
* *[[Don't Turn 'em Loose]]* (1936)
* *[[The Plot Thickens]]* (1936)
* *[[We're on the Jury]]* (1937)
* *[[California Straight Ahead!]]* (1937)
* *[[Wings Over Honolulu]]* (1937)

## Lähteet

## Aiheesta muualla
* 
*
Beverly Polcyn

**Beverly Polcyn** (13. syyskuuta 1927 Los Angeles, Kalifornia – 18. elokuuta 2018 Winnetka, Kalifornia) oli yhdysvaltalainen näyttelijä. Hän esiintyi elokuvassa *[[Not Another Teen Movie]]*, josta hän sai vuonna 2002 Mia Kirshnerin kanssa MTV Movie Awards -ehdokkuuden parhaasta suudelmasta. Lisäksi Polcyn on esiintynyt esimerkiksi *[[Date Movie]]ssa* ja vuonna 2006 yhdessä *[[Tuho-osasto]]*-jaksossa.

## Lähteet

## Aiheesta muualla
*
Schrader

**Schrader** voi viitata seuraaviin henkilöihin:

* Hildegard Schrader (1910–1966), saksalainen uimari ja olympiavoittaja
* Julius Schrader (1815–1900), saksalainen taidemaalari
* Carl Voss-Schrader (1880–1955), suomalainen upseeri, yritysjohtaja ja juristi
* Kurt Schrader (s. 1951), yhdysvaltalainen demokraattipoliitikko ja edustajainhuoneen jäsen
* Maria Schrader (s. 1965), saksalainen näyttelijä ja elokuvakäsikirjoittaja
* Paul Schrader (s. 1946), yhdysvaltalainen elokuvaohjaaja, -käsikirjoittaja ja -kriitikko.

Muita merkityksiä:
* Schrader-venttiili, venttiilityyppi
Ong Teng Cheong

**Ong Teng Cheong** (; 22. tammikuuta 1936 – 8. helmikuuta 2002) oli Singaporen ensimmäinen suorilla vaaleilla valittu presidentti. Hän toimi maan viidentenä presidenttinä kuuden vuoden ajan (1. syyskuuta 1993 – 31. elokuuta 1999).

Ong syntyi toisena viidestä lapsesta keskiluokkaiseen singaporenkiinalaiseen perheeseen vuonna 1936. Hänen englanniksi koulutetun isänsä mielestä kiinan kieli oli tärkeä bisnesmaailmassa pärjäämisen kannalta, joten hän pani kaikki viisi lastaan kiinankieliseen kouluun. Ong valmistui keskiasteen koulusta vuonna 1955 ja lähti vuosi myöhemmin ulkomaille isänsä ystävän avulla. Hän opiskeli arkkitehtuuria Adelaiden yliopistossa yhdessä lapsuudenystävänsä ja tulevan vaimonsa Ling Siew Mayn kanssa. Ong ja Ling olivat tavanneet pikkujouluissa heidän suorittaessaan vielä toisen asteen koulutusta. Valmistuttuaan yliopistosta Ong työskenteli arkkitehtina Adelaidessa ja meni naimisiin Lingin kanssa vuonna 1963.

Vuonna 1965 Ong sai stipendin Liverpoolin yliopistoon, jossa hän väitteli kaupunkisuunnittelusta ja valmistui maisteriksi vuonna 1967. Samana vuonna hän alkoi työskennellä Singaporen Kansallisen kehityksen ministeriössä kaupunkisuunnittelijana. Neljän vuoden kuluttua hän erosi työstään ja perusti rakennusyrityksen Ong & Ong Architectsin yhdessä vaimonsa kanssa.

Ong aloitti 21 vuotta kestäneen poliittisen uransa yhteisöpolitiikassa Singaporen Seletar-alueella. Hänet esiteltiin sitten pääministeri Lee Kuan Yewlle. Ong on toiminut parlamentin jäsenenä, hallituksessa ministerinä ja varapääministerinä kunnes hän erosi tehtävästään tullakseen Singaporen ensimmäiseksi vaaleilla valituksi presidentiksi.

Ongin vaimo Ling Siew May kuoli syöpään heinäkuussa 1999 taudin uusiuduttua. Heillä oli kaksi lasta. Ong itse kuoli 66-vuotiaana imusolmukesyöpään kotonaan 8. helmikuuta 2002. Hänet oli lähetetty sairaalasta kotiin muutama päivä aiemmin.

Singaporen kuudesta kuolleesta presidentistä Ong Teng Cheong ja Devan Nair ovat ainoat, joille ei ole myönnetty valtiolliset hautajaiset.

## Lähteet
Hartman

**Hartman** on yritys ja muun muassa seuraavien henkilöiden sukunimi:

* Hartman, vaasalainen rautakauppa

## Sukunimi
* Antti Hartman (s. 1981), suomalainen LVI-alan yritysjohtaja ja yrittäjä
* Arne Hartman (1940–2016), suomalainen diplomaatti
* Billy Hartman (s. 1957), skotlantilainen näyttelijä
* Brynn Hartman (1958–1998), näyttelijä Phil Hartmanin puoliso ja murhaaja
* Butch Hartman (s. 1965), yhdysvaltalainen animaattori, käsikirjoittaja, ohjaaja ja tuottaja
*Carl Johan Hartman:
** Carl Johan Hartman (1790–1849), ruotsalainen kasvitieteilijä ja lääkäri
** Carl Johan Hartman (1838–1917), suomalainen kauppias ja yrittäjä, kauppaneuvos
* Célia Carlsén-Hartman (1885–1969), suomenruotsalainen kirjailija
* Dan Hartman (1950–1994), yhdysvaltalainen laulaja-lauluntekijä ja tuottaja
* Elizabeth Hartman (1943–1987), yhdysvaltalainen näyttelijä
* Erik Hartman (1877–1936), suomalainen konsuli ja vaasalaisen Hartmanin rautakaupan johtaja, Carl Johan Hartmanin poika
* Gabriel Israel Hartman (1776–1809), suomalainen filosofi
* Jan Hartman (1940–2006), yhdysvaltalainen käsikirjoittaja ja näytelmäkirjailija
* Johnny Hartman (1923–1983), yhdysvaltalainen jazzlaulaja
* Jon Hartman (1875–1951), suomalainen vakuutusjohtaja ja vakuutusneuvos
* Julius Hartman (1861–1936), suomalainen historioitsija, vakuutusjohtaja
* Kim Hartman (s. 1952), brittiläinen näyttelijä
* Laura Hartman (s. 1973), suomalais-ruotsalainen kansantaloustieteilijä,
* Mauno Hartman (1930–2017), suomalainen kuvanveistäjä
* Olov Hartman (1906–1982), ruotsalainen pappi, kirjailija ja virsirunoilija
* Phil Hartman (1948–1998), kanadalais-yhdysvaltalainen näyttelijä, ääninäyttelijä, koomikko ja käsikirjoittaja
* Piret Hartman (s. 1981), virolainen poliitikko ja ministeri
* Robert Hartman (1837–1922), suomalainen merikapteeni, pankinjohtaja ja valtiopäivämies
* Ryan Hartman (s. 1994), yhdysvaltalainen jääkiekkoilija
* Samuel Hartman (1606–1653), musiikkimies, kaunopuheisuuden professori 
* Tor Hartman (1924–1977), suomenruotsalainen runoilija
* Torsten Hartman (1867–1927), suomalainen historioitsija, Hufvudstadsbladetin toimittaja, Valtionarkiston arkistonhoitaja

## Kuvitteellisia henkilöitä
* Mary Hartman, tv-sarjassa Mary Hartman, Mary Hartman 

## Katso myös
* Haartman, suomalainen suku
* Hartmann, sukunimi
Mannermaa

**Mannermaa** on suomalainen sukunimi, joka on muun muassa seuraavilla henkilöillä:

* Esko Mannermaa (1916–1975), näyttelijä
* Harri Mannermaa (s. 1959), kestävyysjuoksija
* Jooseppi Mannermaa (1885–1969), näytelmäkirjailija
* Juho Mannermaa (1871–1943), piispa ja kansanedustaja
* Mika Mannermaa (1957–2012), tulevaisuudentutkija ja kolumnisti
* Olli Mannermaa (1921–1998), sisustusarkkitehti
* Tuomo Mannermaa (1937–2015), ekumeniikan professori
Seksti

**Seksti** (, ) on diatonisen asteikon mistä tahansa sävelestä lukien ensimmäisen ja kuudennen sävelen välinen intervalli. Suuri seksti vastaa yhdeksää, pieni seksti kahdeksaa puolisävelaskelta.
Sävelaskel

**Sävelaskel** on musiikkitermi, joka viittaa sävelasteikon kahden peräkkäisen sävelen väliseen intervalliin. Sävelaskel voi olla eri kokoinen riippuen sävelasteikosta ja sen kohdasta. Länsimaisessa musiikissa tavallisimmat diatoniset duuri- ja molliasteikot rakentuvat koko- ja puolisävelaskelista, jotka vastaavat pientä ja suurta sekuntia, mutta esimerkiksi pentatonisella sävelasteikolla sävelaskel voi olla jopa terssin kokoinen. 

## Lähteet
Smeds

**Smeds** on muun muassa seuraavien suomalaisten henkilöiden sukunimi:

* Barbro Smeds (s. 1950), kirjailija, dramaturgi ja teatteriohjaaja
* Björn Smeds (1915–1952), toimittaja, kirjailija ja poliitikko
* Helmer Smeds (1908–1967), maantieteen professori
* Håkan Smeds (1928–2017), yritysjohtaja, vuorineuvos
* Håkan Smeds (s. 1948), yritysjohtaja ja osuustoimintavaikuttaja, kauppaneuvos
* Isak Smeds (1856–1936), opettaja ja toimittaja
* Kristian Smeds (s. 1970), teatteriohjaaja
* Max Smeds (s. 1990), elokuvaaja
* Sakari Smeds (s. 1964), poliitikko (kristillisdemokraatti)
* Ulf Mikael Smeds (1973–2020), Maksuturva-yhtiöiden perustaja ja toimitusjohtaja
* Viking Smeds (s. 1933), tenori
* Viktor Smeds (1885–1957), voimistelija, urheiluvaikuttaja ja liikemies.
Oktaavi (täsmennyssivu)

**Oktaavi** (latinan kielen sanasta *octavus* ’kahdeksas’) voi tarkoittaa seuraavia asioita:

* oktaavi, musiikki-intervalli
* oktaavi, miekkailutermi
* oktaavi, kirkollisen juhlapyhän viikkoa myöhemmin vietettävä jälkijuhla, esim. joulun oktaavi uudenvuodenpäivänä.
Pohjoismainen musiikkipalkinto

**Pohjoismainen musiikkipalkinto** on vuoden parhaalle pohjoismaiselle albumille myönnettävä palkinto. 

Palkinto jaettiin ensimmäisen kerran vuonna 2011, jolloin palkittiin vuoden 2010 paras albumi.

## Voittajat ja ehdokkaat

## Lähteet
Aapeli (palkinto)

**Aapeli** on edellisvuoden parhaalle pelille myönnettävä palkinto. Palkinto myönnettiin ensimmäisen kerran vuonna , jolloin parhaana pelinä palkittiin vuonna 2007 julkaistu The Orange Box, joka sai tupla-Aapelin.

Palkinnot myöntää pelialan yhdistys Figma.

## Palkitut
### 2008
Palkitut alustakohtaisesti:
* Xbox 360: Mass Effect
* Nintendo DS: The Legend of Zelda: Phantom Hourglass
* Nintendo Wii: Super Mario Galaxy
* PC: The Orange Box
* PlayStation 2: Final Fantasy XII
* PlayStation 3: 
* PSP: Metal Gear Solid: Portable Ops

### 2009
: LittleBigPlanet

### 2010
: Call of Duty: Modern Warfare 2

### 2011
: Mass Effect 2

### 2012
: Skyrim, valittiin myös parhaaksi roolipeliksi

### 2013
: Clash of Clans

## Lähteet
Takala

**Takala** on suomalainen sukunimi, joka on muun muassa seuraavilla henkilöillä:

* Aino Takala (1882–1972), kirjaltaja, puhuja ja SDP:n kansanedustaja
* Aino Takala (1938–2020), oopperalaulaja
* Annika Takala (1921–1996), psykologi ja kasvatustieteilijä
* Antero Takala (s. 1939), valokuvaaja ja televisiokuvaaja
* Anttoni Takala (1896–1947), päätoimittaja
* Armas Takala (1887–1959), kouluneuvos ja tietokirjailija
* August Takala (1897–1951), jääkärieverstiluutnantti ja kuulantyöntäjä
* Eemeli Takala (s. 2000), jääkiekkoilija
* Eero Takala (1924–1995), oikeusneuvos
* Eeva Takala (s. 1938), äidinkielen lehtori ja lastenkirjailija
* Esa Eetu Takala (1864–1914), kansanopiston johtaja, lehtimies ja nuorisoseuraliikkeen toimija
* Hannu Takala, säveltäjä, muusikko ja sanoittaja
* Heli Takala (1970–1998), näyttelijä
* Irina Takala (s. 1955), venäläinen historioitsija
* Irmeli Takala (s. 1945), lääkäri ja kansanedustaja
* Jorma Takala (1950–1986), rikollinen, Mikkelin panttivankidraaman päätekijä
* Josu Takala (1955–2023), tuotantotalouden professori
* Juho Takala (1902–1982), Maalaisliiton kansanedustaja
* Kalevi Takala (1935–1957), lastenkirjailija
* Lauri Takala (1897–1954), tuomiorovasti ja kirkkohistorioitsija
* Leena Takala (s. 1938), näyttelijä
* Maria Takala-Roszczenko (s. 1977), ortodoksinen kirkkomuusikko ja kirkkomusiikin tutkija
* Markku Takala (s. 1972), jääkiekkoilija
* Martti Takala (1924–2012), psykologi, Jyväskylän yliopiston rehtori
* Matti A. Takala (1956–2021), muusikko
* Matti Edvard Takala (1869–1961), kansanmuusikko ja tolstoilainen pasifisti
* Miika Takala (s. 1978), kestävyysjuoksija
* Mikko Takala (s. 1986), futsalpelaaja 
* Olli Takala (s. 1995), kiekonheittäjä
* Pentti Takala (1935–2019), metsänhoitaja ja hallintomies, Metsähallituksen pääjohtaja
* Petri Takala (s. 1968), meteorologi
* Pilvi Takala (s. 1981), kuvataiteilija
* Reijo Takala (1931–1989), venäläinen runoilija
* Riikka Takala (s. 1970), kirjailija
* Sanfrid Takala (1883–1945), laulaja ja viulisti
* Satu Takala (s. 1973), toimittaja
* Teo Takala (s. 1994), keihäänheittäjä
* Teppo Takala (s. 1939), diplomaatti
* Teuvo Takala (s. 1931), jääkiekkoilija
* Tuomas Takala (s. 1984), jääkiekkoilija
* Tuuli Takala (s. 1987), oopperalaulaja
* Veikko Takala (1923–2008), taidemaalari, taidegraafikko ja valokuvataiteilija
* Ville Takala (s. 1997), pesäpalloilija.
Jukka Savolainen (museonjohtaja)

**Jukka Savolainen** (s. 1976 Kuopio) on toiminut Designmuseon johtajana vuodesta 2012.

Savolainen on valmistunut 2001 filosofian maisteriksi Skotlannissa St. Andrewsin yliopistossa. Hänen pääaineensa oli taidehistoria. Sen jälkeen hän työskenteli New Yorkissa Material Connexionin tieto- ja informaatiojohtajana 2001–2002. Designmuseon näyttelyintendentti hän oli 2002–2011.

## Lähteet
Tallgren

**Tallgren** on muun muassa seuraavien suomalaisten henkilöiden sukunimi:

* A. M. (Mikko) Tallgren (1885–1945), arkeologi, Ivar Markus Tallgrenin poika
* Anna-Maria Tallgren (1886–1949), esseisti, arvostelija ja suomentaja, Ivar Markus Tallgrenin tytär
* Carl Olof Tallgren (1927–2024), kansanedustaja, RKP: ent. puheenjohtaja
* Edward Tallgren (1830–1896), kauppias ja kaupallinen edustaja, kauppaneuvos
* Ivar Markus Tallgren (1850–1936), kirkkoherra ja moninkertainen valtiopäivämies
* Jenny Maria Montin-Tallgren (1852–1931), ruustinna ja arkeologi
* Johan Tallgren (s. 1971), säveltäjä
* Johanna Tallgren (s. 1986), pesäpalloilija
* K. Z. Tallgren (1879–1932), kirkkoherra ja kristillinen kirjailija, Ivar Markus Tallgrenin poika
* Liisa Tallgrén (1934–2024), huumeidenvastaisen työn pioneeri
* Nestor Tallgren (1824–1875), arkkitehti ja kirjailija
* Urho Talke (synt. Tallgren, 1894–1959), kestävyysjuoksija
* O. J. Tuulio (v. 1933 asti Tallgren, 1878–1941), kielentutkija, Ivar Markus Tallgrenin poika
* Rea Tallgren (s. 1986), toimittaja ja radiojuontaja
* Tyyni Tuulio (aik. Tyyni Haapanen-Tallgren, 1892–1991), kirjailija, kirjallisuustutkija ja suomentaja.
* Viktor Edvard Tallgrén (1858–1891), juristi ja Hangon pormestari.
Diehtosiida

**Diehtosiida** on saamelainen tiederakennus Koutokeinossa. Sitä alettiin rakentaa vuonna 2007, se valmistui kesällä 2009 ja avattiin virallisesti 2. marraskuuta 2009. Rakennuksessa sijaitsee Saamelainen korkeakoulu, osa Norjan Saamelaiskäräjistä, Gáldu, Riikaidgaskasaš boazodoalloguovddáš ja Sámi Arkiiva.

## Lähteet
*
Putto

**Putto** (ital. *pieni poika*) on kuvataiteessa siivekäs tai siivetön, pulska alaston poikalapsi. Muita nimityksiä ovat *amoriini* ja *erootti*. Putto symboloi joko jumalallista tai maallista rakkautta. Putot ovat tyypillisiä renessanssin, manierismin, barokin ja rokokoon taiteelle. 

Puttojen esikuvana olivat antiikin Kreikan ja Rooman taiteessa esiintyneet rakkauden henkilöitymät, Eros-hahmot. Italian 1400-luvun taiteessa Neitsyt Mariaa ja kristuslasta esittävissä maalauksissa putot kuvasivat kerubeja. Kun antiikin mytologian aiheet tulivat renessanssin myötä suosituiksi, saivat putot myös Cupidon roolin.

## Lähteet
Tim Thornton

**Timothy Martin "Tim" Thornton** (s. 14. huhtikuuta 1957) on brittiläinen anglikaanisen kirkon pappi, joka toimi Sherbornen piispana vuosina 2001–2008 ja josta tämän jälkeen tuli Truron piispa.

Thornton opiskeli Devonport High School for Boysissa, Southamptonin yliopistossa ja King's College Londonissa. Hän sai pappisvihkimyksensä vuonna 1980. Hänellä on vaimo Siân ja kaksi lasta.
Christopher Mayfield

**Christopher John Mayfield** (s. 18. joulukuuta 1935) on brittiläinen anglikaanisen kirkon piispa. Hän opiskeli Sedbergh Schoolissa ja Gonville and Caius Collegessa, Cambridgen yliopistossa. Hänet vihittiin papiksi vuonna 1964.

Mayfield toimi Bedfordin arkkidiakonina vuosina 1979–1985. Hän oli Wolverhamptonin piispana vuosina 1985–1993 ja sen jälkeen Manchesterin piispana vuoteen 2002. Myöhemmin hän on toiminut piispan kunnia-avustajana Worcesterin hiippakunnassa.
Jean Galland

**Jean Galland** (28. toukokuuta 1887 Laval, Mayenne – 18. heinäkuuta 1967 Évian-les-Bains, Haute-Savoie) oli ranskalainen näyttelijä. Hän esiintyi elokuvissa 1930–1960-luvuilla. 

## Elokuvia
* *[[Le scandale]]* (1934)
* *[[Princesse Tam Tam]]* (1935)
* *[[The House of the Spaniard]]* (1936)
* *[[La fugue de Monsieur Perle]]* (1952)
* *[[Konnat kintereillä]]* (1963)

## Aiheesta muualla
* 
*
Madison Avenue

**Madison Avenue** on pohjois-etelä-suuntainen katu Manhattanilla New Yorkissa. Katu on saanut nimensä Madison Squaresta, joka taas on nimetty Yhdysvaltain neljännen presidentin James Madisonin mukaan. Madison Avenue on kuuluisa ostoskatu, ja se tuli 1920-luvulta alkaen tunnetuksi julkaisualan keskuksena, etenkin monista mainostoimistoistaan. Fiktiivisen TV-sarjan *[[Mad Men]]* tapahtumat sijoittuvat 1950–1960-lukujen Madison Avenuelle. Kadun nimeä käytetään yhä metonyyminä koko New Yorkin mainostoimistoalasta, vaikka todellisuudessa melko harva toimisto sijaitsee enää sen varrella.

Mainostoimisto Young & Rubicam toimi Madison Avenuen numerossa 285 yhteensä 87 vuotta, vuodesta 1926 vuoteen 2013. Talossa toimii yhä sen sisaryritys Wunderman. Monen mainostoimistoketjun holdingyhtiö Omnicom Group toimii yhä Madison Avenuella, ja samassa talossa niin ikään sen omistama DDB Worldwide. Lähellä samalla kadulla on TBWA, sekin osa Omnicomia. Omnicomin suurimman toimistoketjun BBDO:n päätoimisto toimi Madison Avenuella 64 vuotta, vuodesta 1923 vuoteen 1987. Vuonna 2013 muita Madison Avenuen mainostoimistoja Wundermanin ja DDB:n ohella olivat Strawberry Frog, MODCo Creative, MacDonald Media, Brite Media ja Havas Worldwide Health.

## Lähteet

## Aiheesta muualla

*Madison Avenue
Frick Collection

**The Frick Collection** on taidemuseo Manhattanilla New Yorkissa. Pittsburghilainen miljonääri Henry Clay Frick keräsi korvaamattoman arvokkaan taidekokoelman, joka on näytteillä hänen kodissaan, 1600-luvun tyyliin rakennetussa palatsissa. Kokoelmassa on muun muassa Limogesin emalia, patsaita ja kuuluisien taidemaalareiden teoksia.

## Lähteet
* 

## Aiheesta muualla
Museum of the City of New York

**Museum of the City of New York** on taidegalleria ja museo New Yorkissa. Museon kokoelmiin kuuluu maalauksia, piirustuksia, grafiikkaa, valokuvia, pukuja, koriste-esineitä ja huonekaluja ja monia asiakirjoja. Museorakennus on tehty tiilestä ja kalkkikivestä. Rakennus valmistui vuonna 1930. Museon pääsymaksu on aikuiselta 10 dollaria.

## Lähteet

## Aiheesta muualla

*Kotisivut
Kuninkaanlähde

**Kuninkaanlähde** voi viitata seuraaviin:

* Kuninkaanlähde Hämeenkankaalla Kankaanpään kaupungissa, lähteellä vieraili Ruotsin kuningas Adolf Fredrik 
* Kuninkaanlähde Kouvolassa
* Kuninkaanlähde Säkylässä Köyliön Kankaanpään kylässä, lähteellä vieraili Ruotsin kuningas Kustaa III
* Kuninkaanlähde Liedossa
* Kuninkaanlähde Sastamalassa
Anne Vernon

**Anne Vernon** (*Edith Antoinette Alexandrine Vignaud*; s. 7. tammikuuta 1924 Saint-Denis, Seine-Saint-Denis, Ranska) on ranskalainen näyttelijätär. Hän esiintyi 40 elokuvassa vuosina 1948–1970. Mukana oli kolme Cannesin elokuvajuhlien pääkilpailuun osallistunutta elokuvaa.

## Elokuvia
* *[[Warning to Wantons]]* (1949)
* *[[Tarina viidestä naisesta]]* (1951)
* *[[Vastanaineet (elokuva)|Vastanaineet]]* (1951)
* *[[Genoveva (elokuva)|Genoveva]]* (1952)
* *[[Pariisin laulu]]* (1952)
* *[[Massacre en dentelles]]* (1952)
* *[[Aikapommi (elokuva)|Aikapommi]]* (1953)
* *[[Lemmenarpajaiset]]* (1954)
* *[[Das Fräulein von Scuderi]]* (1955)
* *[[Cherbourgin sateenvarjot]]* (1964)

## Aiheesta muualla
* 
*
Samsung Galaxy Note

**Samsung Galaxy Note** on vuoden 2011 IFA-messuilla esitelty kosketusnäytöllinen älypuhelin. Puhelimen suuren näyttöpinta-alan vuoksi sitä on kuvailtu älypuhelimen ja taulutietokoneen risteytykseksi. Galaxy Note hyödyntää Samsungin S Pen -tekniikkaa.

Hintahaitarin yläpäähän sijoittuva Galaxy Note on menestynyt hyvin. Puhelinta myytiin kahdessa kuukaudessa miljoona kappaletta. Puhelimessa käytettyjä ominaisuuksia aiotaan hyödyntää myös kokoluokaltaan kaksi kertaa suuremmassa Galaxy Note 10.1 -taulutietokoneessa.

## Tekniset tiedot
### Muotoilu
Samsung Galaxy Note -älypuhelimessa on 5,3-tuumainen näyttö WXGA-resoluutiolla.

### Fyysiset osat
Laitteesta löytyy Samsungin oma Exynos 4210 -kaksiydinprosessori. Laitteessa on yksi gigatavu keskusmuistia ja 16 tai 32 gigatavua sisäistä muistia. Puhelimen muisti on laajennettavissa enintään 32 gigatavun microSD-kortilla. Akun kapasiteetti on 2&nbsp;500 milliampeerituntia.

#### Kamerat ja multimedia
Laitteessa on kahdreksan megapikselin takakamera. Etukameran tarkkuus on puolestaan kaksi megapikseliä.

Videokuvaus voidaan tehdä 1080p (Full HD) -resoluutioilla 30fps.

### Ohjelmisto
Julkaisuhetkellä laitteessa oli esiasennettuna Android 2.3.4 "Gingerbread". Myöhemmin laitteeseen on tullut päivitys Android 4.1.2 "Jellybean" -versioon.

## Lähteet
* PhoneArena: Samsung GALAXY Note
* GSMArena: Samsung Galaxy Note N7000

### Viitteet

## Aiheesta muualla
Jean Chevrier

**Jean Chevrier** (25. huhtikuuta 1915 Pariisi – 13. joulukuuta 1975 Pariisi) oli ranskalainen näyttelijä. Hän esiintyi 50:ssä elokuvassa vuosina 1936–1972. Niiden joukossa ovat *[[Je l'ai été trois fois]]* (1952), *[[Les dents longues]]* (1952), *[[Horizons sans fin]]* (1953) ja *[[Napoleon (vuoden 1955 elokuva)|Napoleon]]* (1955). Chevrier oli naimisissa näyttelijä Marie Bellin kanssa.

## Aiheesta muualla
*
Kiinan kommunistisen puolueen pääsihteeri

**Kiinan kommunistisen puolueen pääsihteeri** () on korkein arvo Kiinan kommunistisessa puolueessa. Pääsihteeri on politbyroon ja sen seitsenjäsenisen pysyvän komitean jäsen.

Nykyisenä pääsihteerinä toimii Xi jinping, joka aloitti virassa 15. marraskuuta 2012. Huolimatta siitä, että Kiinassa on presidentin virka, todellista valtaa käyttää puolueen pääsihteeri. Nykyinen pääsihteeri Xi Jinping toimii samanaikaisesti myös presidenttinä.

1980-luvulta alkaen on tullut tavaksi, että puolueen pääsihteeri pitää hallussaan myös puolueen keskussotilaskomission puheenjohtajuutta ja presidentin virkanimeä.

## Katso myös
*Luettelo Kiinan kommunistisen puolueen pääsihteereistä ja puhemiehistä

## Lähteet
Torrefiointi

**Torrefiointi** (*paahtaminen, ransk. torréfaction*) on biomassan, kuten puun (hakkeen, sahan- tai kutterinpurun, ym.), joskus myös ruohon tai turpeen paahtamista hapettomissa olosuhteissa 220–300&nbsp;°C:ssa eli mietoa pyrolyysiä. Prosessointilämpötilan puolesta torrefiointi luokitellaan kuivauksen (haihdutus) ja hiillytyksen väliin. Puun torrefioinnissa eli paahtamisessa puubiomassasta tuotetaan biohiiltä.

Torrefioinnissa massasta saadaan poistettua vesi ja osa ligniinistä sekä haihtuvia ainesosia ja uuteaineita (mm. sokeri). Torrefioitu massa on veden poistumisen myötä alkuperäistä kevyempää, poltettaessa vähemmän savuavaa ja sillä on alkuperäistä pienemmät hiukkaspäästöt. Torrefiointi parantaa massan lämpöarvoa [MJ/kg] noin 10–22&nbsp;%, murskattavuutta sekä yleistä laatua. Lisäksi lisääntynyt veden hylkivyys (hydrofobisuus) parantaa syntyneen tuotteen säilyvyyttä. Torrefioitu massa on pääsääntöisesti alkuperäistä tummempaa.

Torrefioidun pelletin irtotiheys on noin 850&nbsp;kg/irto-m³ ja tehollinen lämpöarvo noin 6,5&nbsp;MWh/tonni. Tavallisen pelletin vastaavat arvot ovat noin 650&nbsp;kg/irto-m³ ja noin 5,0&nbsp;MWh/tonni.
Torrefiointiin on jo tällä hetkellä olemassa useita eli teknologioita (*TOP- ja Pechiney-prosessit, Torbed, TORSPYD sekä TIES-mikroaallot*).

## Lähteet
*
*
*

## Aiheesta muualla
*David Agar, Margareta Wihersaari: Torrefiointiprosessi biomassan jalostamiseen ”biohiili”, Jyväskylän yliopisto, Kestävä bioenergia (pdf)
*Christian Schorr, Mika Muinonen & Fiia Nurminen: Torrefaction of Biomass, Miktech, Julkaisu 1/2012, 6.3.2012  (pdf)
Jean Toulout

**Jean Toulout** (28. syyskuuta 1887 Pariisi – 23. lokakuuta 1962 Pariisi) oli ranskalainen näyttelijä. Hän esiintyi yli sadassa elokuvassa 1910–1950-luvuilla.

## Elokuvia
* *[[La digue (elokuva)|La digue]]* (1911)
* *[[Le masque d'horreur]]* (1912)
* *[[La dixième symphonie]]* (1918)
* *[[La fête espagnole]]* (1920)
* *[[Au secours!]]* (1924)
* *[[L'épervier]]* (1933)
* *[[Elävä ruumis]]* (1937)
* *[[Vastanaineet]]* (1951)
* *[[La fugue de Monsieur Perle]]* (1952)

## Aiheesta muualla
*
Rivers Cuomo

**Rivers Cuomo** (lausutaan / kwoʊmoʊ /, s. 13. kesäkuuta 1970) on yhdysvaltalainen muusikko ja laulaja-lauluntekijä, joka tunnetaan parhaiten laulajana, kitaristina ja pääasiallisena lauluntekijänä alternative rock -yhtyeestä Weezer. Hän perusti Weezerin vuonna 1992. Weezerin kanssa hän on julkaissut yhdeksän studioalbumia ja soolo-albumeja neljä kappaletta.

## Diskografia
### Studioalbumit
* ** (2007)
* *[[Alone II: The Home Recordings of Rivers Cuomo]]* (2008)
* *[[Not Alone – Rivers Cuomo and Friends: Live at Fingerprints]]* (2009)
* *[[Alone III: The Pinkerton Years]]* (2011)

## Aiheesta muualla

*
Shenandoahin armeija (Konfederaatio)

**Shenandoahin armeija** ( oli Konfederaation armeija Yhdysvaltain sisällissodassa. Armeija oli toiminnassa vain muutaman kuukauden ajan vuonna 1861, jolloin sen komentajana toimi Joseph E. Johnston. Se perustettiin alun perin suojamaan Virginiassa sijainnutta Shenandoahin laaksoa. Shenandoahin armeija osallistui vain yhteen suureen taisteluun, Bull Runin taisteluun, minkä jälkeen se sulautettiin Potomacin armeijaan.

## Lähteet
Keskiäänikaiutin

**Keskiäänikaiutin** on kaiutin, jonka tehtävä on tuottaa keskiääniä kaiutinkokoonpanossa. Elementti voi olla rakenteeltaan bassokaiutinta pienempi, mutta diskanttikaiutinta suurempi. Kaikissa kaiuttimissa ei välttämättä ole lainkaan keskiäänielementtiä, kuten 2-tiekaiuttimissa, joissa keskiäänien toisto on jaettu osittain bassoelementille ja osittain diskanttielementille. Elementin halkaisija voi olla esim. 3,5 tuumaa. Pienissä kannettavissa radioissa voi olla pienehkö kaiutinelementti, joka soittaa kaikkia taajuuksia, jolloin bassoalueella ei voi saavuttaa suurta dynamiikkaa eivätkä korkeat taajuudet välttämättä soi niin laadukkaasti kuin diskantin kautta, mutta rakenteen äänenlaatua lisäävänä tekijänä voi mainita sen, että vaihevirhe jää pieneksi, koska kaikki taajuudet tulevat samasta elementistä.

## Katso myös
*Subwoofer
*Bassokaiutin
*Keskiäänikaiutin
*Kokoäänialueen kaiutin

## Kirjallisuutta
*
Korokoi

**Korokoi** (*Elatobia fuliginosella*) on aitokoihin lukeutuva pieni perhoslaji.

## Koko ja ulkonäkö
Yksivärisen harmaanruskea perhonen, jonka siipiväli on 12&ndash;22&nbsp;mm. Siivet ovat pitkänomaiset, noin neljä kertaa leveyttään pitemmät, ja niissä siipisuomut ovat kärjestään tummanruskeat, tyvestä vaaleammat. Takasiivet ovat kiiltävät ja violetinharmaat. Pään ja huulirihmojen karvamaiset suomut ovat tummanruskeita, mutta kärjestään vaaleita.

## Levinneisyys ja lentoaika
Perhosen levinneisyys Euroopassa keskittyy Pohjoismaihin, etelämpänä sitä tavataan vain paikoin. Sitä tavataan paikoittain Norjasta ja Ruotsista sekä laajemmalti Suomen länsiosista. Idässä levinneisyys jatkuu Pohjois-Aasian poikki Pohjois-Amerikkaan. Esiintymiä on myös Pohjois-Afrikassa. Lentoaika on kesäkuun lopulta elokuun alkuun.

## Elinympäristö ja elintavat
Korokoi elää vanhoissa kuivissa metsissä. Se vaatii elinpaikaltaan pystyynkuolleita mäntyjä, joiden kaarna on osittain irronnut. Perhonen elää puunrungoilla ja lentää lämpiminä öinä niiden tuntumassa piilotellen muutoin kaarnanraoissa. Se myös tulee valolle.

Toukka elää keväällä *[[Strongylogaster lineata]]* -sahapistiäisen mäntyyn kaivertamissa käytävissä syöden niistä löytyviä hyönteisten jäänteitä sekä muuta orgaanista jätettä. Toukkien tiedetään syövän myös oman lajinsa yksilöitä.

Suomen kansallisessa uhanalaisarvioinnissa vuodelta 2010 korokoi on luokiteltu vaarantuneeksi (VU). Vaarantuneeksi se on luokiteltu myös Ruotsissa. Norjassa se on silmälläpidettävä (NT).

## Ravintokasvi
Toukka elää männyllä syöden orgaanista jätettä.

## Lähteet

## Aiheesta muualla
* Bestimmungshilfe des Lepiforums